LidanRubinov/Halacha-QA huggingface dataset:
שאלה: כולסטרול בשמן: חבר שלי הציג בפני שאלה שאני, בתור כימאי, אין לי תשובה לגביה. ברשימת הערך התזונתי של שמן קנולה (נבדק רק לגבי שמן קנולה של חברות מילומור ועץ הזית) רשום שיש כולסטרול. אומנם במינון נמוך אבל קיים. מלימודי עד כה אני יודע שהכולסטרול לא מגיע מהצומח אלא מהחי. הרכב החומצות השומניות שמרכיבות את שמן הקנולה אינם יכולים ליצור בתגובה כימית מולקולה של כולסטרול. אני יודע שזה בטל ב-60, אבל באם אכן הוכנס שומן מן החי אל השמן, האם זה לא נוגד את רוח ההלכה מבחינת כשרות לגבי בשר וחלב? יום טוב ו מראש, יצחק כהן
תשובה: וברכת ד  יש לדעת האם השומן היה מעובד, האם היה לו טעם, והאם אמנם הוכנס. ברר את הפרטים הנ"ל ורק אז אפשר לענות תשובה הלכתית אמיתית. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ברכות ללא נעליים: לכבוד הרב. האם מותר לברך ללא נעליים? יש פעמים למשל מאוחר בלילה שכולם ישנים ואני רוצה ללכת לשתות אבל הנעלי בית עושות המון רעש ואני לא רוצה להפריע האם מותר לי לברך ללא נעליים?
תשובה: לך פרט לברכת המזון מותר לברך את כל הברכות ללא נעלים או בלבוש שאינו מכובד. בהצלחה ובציפיה לישועה דוד לוי
שאלה: עליתי להר הבית.: לפני כשנה בערך נסעתי לטיול מאורגן בירושלים שכלל באחד הערבים עליה להר הבית. אני דתייה והצד המשפחתי איתו הגעתי לטיול חילוני ואין מבחינתו בעיה לעלות. ראיתי את השלט של הרבנות האוסר עלייה, אך עליו היה מודבק אישור משטרתי לעליה והסקתי שמותר לעלות. לא חשבתי באותו הרגע על העניין הדתי, ולצערי, לא ידעתי שאסור לעלות להר להבית! אחרי מספר חודשים מישהו העלה את העניין ורק אז הבנתי את האיסור. מה עליי לעשות כעת? אני ממש מצטערת על כך. מראש!
תשובה: ראשית, נסביר שיש מקומות בהר הבית שמותר לעלות אליהם מהדין אחרי טבילה, ואילו יש מקומות שלא ניתן לעלות אליהם גם אחרי טבילה, מחשש שאנו טמאי מתים. במהלך הדורות היו זמנים רבים שבהם אסרו על יהודים כל עלייה להר הבית, כדי  לא לפגוע  במוסלמים ששלטו אז בהר. בימינו, רבנים רבים שחששו שאנשים לא יטבלו כראוי, או שיעלו אחרי טבילה למקומות שאסורים בעלייה, חתמו על כרוזים שאוסרים לעלות, ומכאן המקור לשלט שאותו מציבה הרבנות בכניסה להר הבית. יש רבנים היום שמתירים לעלות להר הבית בקדושה וטהרה ולאחר טבילה, וזאת כיון שזהו המקום הקדוש ביותר לעם היהודי, ואנו עלולים לאבד אותו אם לא נעלה אליו ונפקיר אותו ביד הערבים שרוצים מאוד להשתלט עליו. לנשים העלייה בטהרה היא מסובכת יותר, ולכן רבנים רבים כלל לא מעודדים עליית נשים. רבנים אחרים מעודדים גם עליית נשים בטהרה, ויש גם אתר באינטרנט שהוקם לצורך זה. במהלך הדורות יש עדויות על אנשים שנכנסו להר, חלקם בטהרה, וחלקם בטעות בטומאה, הרבנים בדורות האחרונים אפילו רצו להחרים את מונטיפיורי על כך שהוא עלה להר הבית! אבל כמובן, בסופו של דבר עבירה שנעשית בשוגג אינה חמורה כמו עבירה שנעשית במזיד. בזמן שבית המקדש היה קיים היו מביאים קרבן על מנת לכפר על העבירה של הכניסה, ועל כך שלא שמנו לב מספיק, בימינו, כמובן לא ניתן להביא קרבן כלל. מה כן ניתן לעשות בימינו? ניתן לתת לצדקה סכום גדול שוה ערך של הקרבן, אך זה נראה לי קשה מאוד כי זה כמה אלפי שקלים. כיון שיש קושי גדול בדרך הראשונה, צריך להתוודות על החטא בפה, ולומר לעצמך שחטאת בחטא כניסה למקדש בטומאה בלי כוונה, ולא חשבת בכלל על הבעייה שבזה, ואת רוצה לשוב בתשובה. בתור תשובת המשקל (שנותן משקל נגד לבעייה שנוצרה בקדושת המקדש) אולי תלמדי הלכות בית הבחירה לרמב"ם (הדברים שם יחסית מובנים) על מנת לבנות אצלך יחס נכון כלפי המקדש. ובעזרת השם נקווה שיבנה בית המקדש במהרה בימינו ונעלה אליו כולנו בטהרה להקריב קרבנות. עקיבא akivamakshivim gmail.com
שאלה: דינים: הבנתי שלא מומלץ לקרוא תהילים בלילה כי זה מעורר את הדינים, מה הכוונה מעורר את הדינים? והאם באמת מומלץ לנהוג כך?
תשובה: לך אין דברים אלו מכוונים כלפיך. הם מיועדים למי שמקיים את כל ההלכות כגון מקפיד כל לילה על תיקון חצות וכד. ובנוסף עוסק בלילה בלימוד תורה שבעל פה (אולי ח"י פרקי משנה ועוד הרבה) כעת אינך כזה ולכן הנהגה זו אינה שייכת אליך, לפחות לא כעת. בציפיה לישועה דוד לוי
שאלה: הפרשת תרו  מ: איך ניתן לעשר בשנה זו עגבניות שנקטפות מגינת ירק ומה הנוסח?
תשובה: מעגבניה שנקטפה בשנת תשע"ד מפרישים מעשר עני ולא מעשר שני ועושים כך על פי הנוסח שמופיע בכל סידור תפילה.
שאלה: תעודת כשרות: נכנסתי לחנות והמוכר הציג עצמו ככשר באמירה בלבד. אין לו תעודה מהרבנות אולם בדפי פירסום על העסק שלו כתוב כשר וגם בשלטים של החנות. האם ניתן בתור קונה לעשות משהו בנידון? בנוסף אם הוא מוכר ממתקים שמונחים במשטח כגון אחת לוקום ועל הקופסאות חותמת של בדץ אפשר לסמוך עליו?
תשובה: יש לדווח למחלקה להונאה בכשרות ברבנות הראשית: 025313131 ניתן לרכוש מוצרים באריזות סגורות עם הכשר.
שאלה: כשרויות חו  ל: האם יש לכם רשימה של כשרויות מחו ל שמופיעים על מוצרים המיובאים לארץ שידוע שאפשר לסמוך עליהם כגון: משולש k מארה ב?
תשובה: תשובה לשאלתך תמצא בקישור הבא:
שאלה: נדר: לפני מספר חודשים, לאחר מספר עימותים עם בתי, יצאתי בהצהרה שלא אאשר לה לצאת לטיול שמאוד רוצה לצאת והוספתי שזה בגדר נדר. האם אכן זה נחשב נדר? במידה וכן האם יש צורך בהתרת נדרים? או האם מצב בו אני לא לוקחת חלק בכל נושא הטיול, כלומר אבא שלה מאשר לה את היציאה ונותן הכסף וכו, אז זה ר מבחינתי? אודה לתשובתכם.
תשובה: אין לנדור. לעולם לא לנדור מפני שזאת הסתבכות מיותרת. עניין זה כבר גינה קהלת (פרק ה  ג - ד): "כאשר תידור נדר לא-לוהים, אל-תאחר לשלמו כי אין חפץ, בכסילים: את אשר-תידור, שלם. טוב, אשר לא-תידור משתידור, ולא תשלם". תגשי לרב כדי שיעשה לך התרת נדר. זה לא קשה אבל זה דורש  מקצועיות  של רב. זכרי לעולם לא לנדור, בודאי לא בשעת כעס. שנה טובה
שאלה: חתונה תחת אש: כבוד הרב אי"ה, ביום חמישי צפויה להתקיים חתונה משפחתית בסמוך לעיר שדרות (עיר שסופגת המון טילים בעקבות המצב הביטחוני). כידוע, המצב הביטחוני בארץ מורכב ומחייב שהייה בסמיכות למרחבים מוגנים. אין בכוונת הזוג המתחתן לדחות את החתונה או להעבירה לעיר בטוחה יותר (דחו אותה פעם אחת משבוע שעבר לשבוע הקרוב). אני ומשפחתי מהעיר אשקלון. מה עליי לעשות? האם עליי ללכת לחתונה, למרות המצב הביטחוני?
תשובה: ראשית ברצוני לחזק את רוחכם תושבי אשקלון שעומדים בגבורה תחת אש, ועל אף האזעקות הרבות והטילים הרבים, ממשיכים לחיות באצילות נפש הראויה להערכה מרובה. אשריכם ישראל. לגבי שאלתך, האם לנסוע לחתונה שמתקיימת בשדרות, ששם לפי הבנתך יש יותר סכנה מאשר באשקלון. אכן את צודקת שישנו איסור לאדם לסכן את עצמו לשווא, כפי שכתוב בתורה "ונשמרתם מאוד לנפשותכם". ויש להשתדל להימנע מכל מציאות של סכנה. אך כאן זו מציאות קצת שונה. אסביר את עצמי: א. ראשית, הכלל גם לגבי סכנה. חשוב לדעת שלא נאסר לנו לעשות כל דבר שיש בו סכנה. לדוגמה, הפוסקים לא אסרו לנסוע ברכבים, אף שכל שבוע אנו משלמים מחיר כבד של הרוגים בדרכים. ההגדרה של האיסור להסתכן היא במקום שיש סכנה ממשית של אחוז ניכר של אנשים שמתים שם. כמדומני שבשדרות, ברוך ה, לא הגענו למצב כזה שאנשים נהרגים שם. ב. כיוון שפיקוד העורף לא אסר על פעילות בשדרות, הוא לוקח את האחריות לכך, אפשר לסמוך עליהם. משום שמבחינה הלכתית כשם שאנו סומכים על רופא בשעה שיש חולה לפנינו, כך בכל נושא סומכים על המומחה באותו תחום. והמומחים לעניין סכנת הטילים הם פיקוד העורף. ג. חלק מהמלחמה כעת היא על התפקוד של העם. אם כל הישראלים יברחו מבתיהם תהיה לחמאס תחושה של ניצחון. ומכיוון שחלק משמירת השגרה היא תפקוד רגיל ככל האפשר, וקיום אירועים כפי המתוכנן, יש להשתדל לבצע אותם. ובכך אנו שותפים למלחמה החשובה של יישוב ארץ ישראל. ד. כמובן שיש לבצע את האירועים במקום שיש בסמיכות מקלט או ממ"ד, שהאורחים יספיקו בהקדם להגיע למקום הגנה ולא לסכן את עצמם חלילה. ה. במידה ואתם חשים שאתם מפחדים, אינכם חייבים להגיע לחתונה. אין חובה להגיע לחתונה כשאתם לא רוצים בכך. בתפילה לגאולת ישראל, ולהרמת קרן משיח ה  במהרה בימינו, ומתוך הקושי והניסיון נרום ונעלה ציון, רבה, הלל מרצבך
שאלה: היחס הנכון לערבים ולמחבלים:! על האתר המקסים הזה! יש לי שאלה כתוצאה מהמצב והמבצע והכל אני נחשפת להמון דעות כלפי הערבים. יש כאלו שאומרים שאסור סתם לפגוע בערבים חפים מפשע. ויש כאלו שדוגלים בפיצוץ כל עזה בלי הבחנה.ואני פשוט עומדת ותוהה האם יש שדבר כזה בכלל אזרחים ערבים חפים מפשע? והאם נכון להסתכן בפגיעה במיטב חיילנו רק כדי לא להפציץ מהאוויר שיש בכך סיכון בפגיעה באזרחים ערבים חפים מפשע? ומהש עמדת היהדות כלפי כל זה? מצד אחד "עשיו שונא ליעקב" ו"הקם להוגך השכם להורגו" אבל מצד שני האם באמת יש ערבים חפים מפשע? ויש לחתור להסכמי?!? אני מבולבלת נורא.
תשובה: לך שאלת שאלה מצוינת, ואני אנסה לעשות סדר בדברים. באופן עקרוני, אין ספק שיש ערבים חפים מפשע. למעשה הרוב הגדול הם אנשים הגונים, בעלי משפחות, העובדים לפרנסתם. על כן, בודאי שאין הצדקה לפגוע בהם סתם כך, כמו שלא יעלה על הדעת לפגוש גוי בחוץ לארץ באמצע הרחוב ולעשות לו רע. כמובן, ביחס לאלו שהם פושעים ועבריינים, בין בתחום הפלילי ובין בתחום הלאומני, יש להאבק בהם ולהענישם כראוי. אמנם, כל זה הוא בימים רגילים ובזמנים רגילים. כאשר יש קבוצה או אזור שנלחם בנו, בודאי שאין מקום לחלק בין  חפים מפשע  לבין אלו ש אינם חפים מפשע  אלא עלינו להלחם בהם עד חורמה. למשל - כאשר מצרים נלחמה בישראל, בודאי שמותר ומצווה להפגיז את הבסיסים שלהם, גם אם יש בהם איזה מישהו שנקלע לשם במקרה. במצב שלנו היום - המצב מורכב הרבה יותר משום שהטרוריסטים נלחמים מתוך האוכלוסיה האזרחית, שבחרה בהם לשלטון ותומכת בהם בשתיקה או בעידוד. במצב כזה, בודאי שמותר לפגוע בטרוריסטים גם אם על ידי כך יפגעו האזרחים משום שכך היא דרך המלחמה. בודאי ובודאי שאין שום מקום לסכן חיילי צה"ל בשביל להמנע מפגיעה באזרחים. כמובן, יתכן שמבחינה  פרקטית, כדאי להמנע מפגיעה באזרחים כדי למנוע תגובות קשות מהעולם, ולחץ שלילי על ישראל, אבל מבחינה תורנית ומוסרית, אין ספק שחיי החיילים שלנו קודמים לחיי אזרחי האויב. כמובן שיש לחתור להסכמי אבל אמיתי (גם בין בני אדם ולא רק בין עמים) מבוסס על עוצמה ולא על חולשה. מבוסס על נתינת מקום לשני לחיות בארץ בצורה ראויה ולא על רדיפתו עד מוות. ברכה והצלחה ושנזכה בע"ה להתגבר על כל שונאינו טוביה tsbias1 gmail.com
שאלה: משכב זכור: האם מי שמישתמש בקונדום מתי שהוא שוכב עם גבר עובר על איסור משכב זכור או לא? מכיוון שהמגע הוא לא בבשר בבשר! וכל האיסור פה הוא החדירה עצמה שזה מגע וברגע שיש את הקונדום זה סוג של חציצה זה לא מגע ישיר.?
תשובה: לשואל ברור שיש בכך איסור של משכב זכור. אינני נכנס לדיון מהו העונש ואיך היו בית דין דנים. אבל למהות הענין ולמהות האיסור אין בכך שום הבדל. אפי קיציס
שאלה: הטרפת כלים?: הכנתי קציצות בשריות במחבת בשרית ובטעות הכנסתי את הכף החלבית (עשויה מסיליקון) לתוך השמן הרותח לשניה אחת. מה דין הכלים והאוכל?
תשובה: במידה והכף החלבית (עשויה מסיליקון) לא היתה בת יומה- האוכל כשר והכף צריכה הגעלה. במידה והכף החלבית (עשויה מסיליקון) היתה בת יומה- אם היה X60 יותר במאכל מאשר הנפח של הכף אז האוכל כשר והכף צריכה הגעלה. אבל אם לא היה X60 יותר במאכל מאשר הנפח של הכף אז האוכל אסור והכף צריכה הגעלה. חשוב להתבונן היטב האם הכף היא באמת חלבית או לא, כי נדיר מאד שמכניסים כלי מסוג זה כף החלבית (עשויה מסיליקון) לתוך כלי עם חלב רותח על גבי האש.
שאלה: לגבי כשריות: האם הרב יכול לדרג את הכשריות (גם לדעת הספרדים)(בישול גוי) אם כן מראש
תשובה: כל כשרויות המהדרין מצהירים שהם מקפידים על אפיית ובישול ישראל ע"פ שיטת השו"ע.
שאלה: טהרה: בנסיבות חד פעמיות, אין בסביבתי דמות שאוכל להיוועץ בה לעניין מראות. ומכאן שאלתי-כאשר מדובר במראה שבעבר נפסק לגביו ש אין שום בעיה, אך ההבדל נעוץ ביום הבדיקה בלבד, קרי הדבר בזמנו נפסק לעניין עד של יום א לשבעת הנקיים, וכעת, מדובר במראה זהה, אך ליום ג לשבעת הנקיים- יש נפקות לדבר? אודה אם יש בידך הפניה עבורי למקורות המתאימים(מעבר לספרו של הרב קנוהל- איש אישה)
תשובה: אני ממליץ לדבר עם מומחית בקו פתוח בכל יום לפניות בנושאים כאלה: הקו ההלכתי הפתוח של נשמת ע"ש גולדה קושיצקי בארץ: 02-640-4343 חיוג מחו"ל: 972-2-640-4343  חיוג חינם מצפון אמריקה: 1-877-963-8938 החיוג חינם הינו שירות לציבור שנתרם ע"י חברת IDT, ספקית תקשורת בינלאומית, אינטרנט ושירותי וידיאו. שעות פעילות הקו הפתוח: ימים א -ה : 18:00-24:00 יום ו : 8:00-12:00 במוצאי שבת החל מחצי שעה לאחר צאת השבת ועד חצות.
שאלה: מי נתן את התורה?: איך אנחנו יודעים שה נתן את התורה ולא סתם קבוצת אנשים שהמציאה אותה?
תשובה: לק"י לשואלת השאלה שלך היא שאלה מאוד טובה והיא בסיס להרבה דברים אחרי זה. אשריך שאת רוצה לחזור לדברים מהיסודות וסליחה שהתעכבנו עם התשובה. נתחיל בזה שיש שני דברים שיכולים לעזור לנו עם התשובה הזו. הראשונה היא השכל והשניה היא האמונה. זה נכון שיש הרבה מצוות בתורה שהם נשמעים לנו נחמדים וחמודים (במחילה על הביטויים). זה באמת נשמע לא הגיוני לרצוח או לא לגנוב. אל, אני רוצה לשאול שאלה. מה מבדיל בין הריגה במלחמה לרצח? מי קובע את הדברים? הרבה פעמים הגבול הוא מאוד דק ולפעמים גם במלחמה יש רצח (ודאי בימי הביניים). האם כל פעם שהרגו זה בגלל שרצו להגן או למנוע נזק? כנראה שהרבה מזה גם היה נקמה. דבר שהוא לכאורה טבעי, אלא שגם הוא מזיק. אפשר לעבור ככה על רוב המצוות ולמצוא בהם דברים ובאמת לחשוב שאנשים המציאו את זה. הענין הוא, ואת זה אנחנו חווים בקיום מצוות, שלא כל המצוות קלות לקיום. כן, לא בושה להגיד שלפעמים קשה לקיים מצווה (בכלל, בטח שבשמחה). איך, במקרה ואכן אנשים המציאו את זה, מישהו יקבל את זה על עצמו? איך קבוצה תיצור דבר כזה? מה גם שיש עדויות על נתינת תורה מצד ספרי היסטוריה של עמים מהעבר. יותר מזה, אם באמת קבוצת אנשים קיבלו את זה על עצמם היה הגיוני שעם השנים זה "יתעדכן וישתנה" בצורה כזו שזה לא דומה לדבר הראשון. והרי אנחנו רואים שזה לא כך! יש כאלה שאומרים את זה כתלונה - אבל ביסוד רואים שהכל קשור ליסודות שהוי (למרות התנועה של הרפורמים והקונסרבטיבים). התורה נשארה אותה אמת - ואכן יש לה מה להגיד בכל דור ודור ורואים איך שהיא מופיעה בכל דור ודור. (פתאום מדברים על לי קרינה במיקרוגל, מותר או אסור בשבת?) בעמים אחרים הדברים התשנו, בעמים אחרים יש כמה גירסאות לתורה שבכתב שלהם, וודאי לתורה שבעל פה. זה גורם בלבול. ביהדות אנחנו מוצאים שהתורה היא אחד והיא עוברת מדור לדור ונשארת אותה דבר ורק מגלים יותר ויותר וזה פרה ורבה וקשור לדור ולא מנותק. יש מה להגיד על כל סוגיא וסוגיא. זה מדהים! עד פה במקום השכלי. במקום האמוני זה כברא ענין אחר. היסוד הוא, לפחות בשאלה, שה  קיים. אם כך, הוא לא סתם קיים אלא מכווין אותנו ורוצה שהעולם הזה יהיה טוב בשבילנו ושגם אנחנו ניטיב אותו. הוא רוצה שנתענג עליו בעולם הזה ושנמצא אותו - שנוציא אותו מהמורכבות של "יוצר אור ובורא חושך עושה ובורא רע ונראה איך הכל אלוקי. איך עושים את זה? מן הסתם הוא נתן לנו משהו שיכווין אותו. משהו שממנו נשמע את קולו מדבר אלינו, גם כשאנחנו נופלים ממדרגתנו ומרגישים לא ראויים. זה התורהף, אורייתא - אותו ספר שמורה לנו את הדרך ומאיר לנו אותו. האם זה נתפס בשכל? בגדול - כן. האם זה דורש שנאמין שהתורה זה מה שהוא נתן לנו. כן. זה לא משהו חותך. בהקשר הזה אני מצרף פה שתי קישוריות לשאלות דומות: כמובן יש עוד הרבה להרחיב ולפרט על זה. תרגישי חפשית לפנות, לשאול ולברר על נקודות ברורות יותר וברורות פחות בשאלה הזו, או לגבי שאלות נוספות. ישר כח גדול ושוב פעם סליחה על העיכוב בתשובה. כתיבה וחתימה טובה, נתנאל netanelweil gmail.com
שאלה: נדר בבקשה עזרה: כבר הפנתי את שאלתי לרב אחר אך לא קיבלתי מענה, איניני יודעת אם הגעתי למקום הנכון, אני בת 27 נשואה מזה 4 שנים אנחנו מסורתיים, שומרי שבת, בשנתייים האחרונות אנחנו מנסים להרות ללא הצלחה. אני חוששת שבעברי נדרתי נדר, חששתי מאוד שמשהו יקרה לאדם יקר לי מאוד ואמרתי משהו בסגנון " מצידי שלא יהיה לי כלום, לא ילדים, לא כסף, רק שלא יקרה דבר רע ל." האם הדבר נחשב כנדר? האם עליי להתירו? האם בהתרתו אני פוגעת באדם שלשמו נדרתי? אשמח לתשובה מהירה, אני ממש נואשת ואובדת עצות
תשובה: וברכת ד  אין בזה נדר, אבל ברור שכדאי לגשת ליהודי שבקיא במציאות זו שיעשה לך תיקון. אולי תפני לרב שמואל אליהו שליט"א רב העיר צפת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: גרטל: הרב, לי יש איזה שריטה,שאם אני אוהב משהו אני עושה הרבה בשביל להשיג אותו(לדוגמא נעליים ממש טובות) אז עכשיו נדלקתי על גרטל.עכשיו,אני בהתלבטות,האם זה ר ללכת עם גרטל רק בגלל שנדלקתי על זה?בגלל סוג של פוזה ועוד.מצד שני זה משהו מאוד חיובי ואין סיבה שלא,אפילו יש מצב שזה יעזור לי בהתמדה לתפילות וכ ו.אשמח אם הרב יוכל לעזור
תשובה: איתן, מאחר ש"העושה בפרהסיא עושה משום יוהרא" (מהרש"א חידושי אגדות סוכה מט ע"ב)נראה שיש לך להתחיל בהנהגות זו בשבתך בביתך   כגון לאורך ברכת המזון. אם וכאשר תתחבר לגרטל עד כדי לבישה עקבית למשך שלשה חודשים, לא יהיה שמץ של יוהרא כאשר תעבור ללבישתו בבית הכנסת.
שאלה: שמירת שום: אמא שלי טוחנת שום בכמות גדולה והיא שמעה שאסור לשמור שום או בצל מחשש לרוח רעה. מה היא יכולה לעשות עם זה? האם יש דרך לטחון כמות גדולה וזה עדיין יהיה ר?
תשובה: וברכת ד  אפשר לשים על השום מלח ואז אין חשש. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מיקרוגל: כיצד יש לחמם במיקרוגל אוכל בשרי וגם חלבי? האם מספיק פלסטיק המכסה מלמעלה הנמכר בחנויות (שהוא ללא חור אך לא הרמטי כי לא סגור מתחת לאוכל) או שמא חייב כלי סגור לגמרי מכל הכיוונוים (שגם כמוהו יש בחנויות אך ללא הצלחת שבה מתכוונים לאכול)?
תשובה: וברכת ד  יש לדאוג לאטום לגמרי. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: עציצים בשנת שמיטה: רציתי לדעת מה דינם של עציצים בבית בשנת שמיטה? האם מותר לקנות עציצים חדשים במהלך השנה? האם יש הבדל אם קונים בחנות פרחים בעיר או במשתלה? האם מותר לקנות פרחים בשנת שמיטה (כמו זר לכבוד שבת וכדומה)? ובשורות טובות
תשובה: אני מניח כי לקראת השמיטה יתפרסמו הנחיות מסודרות. אענה רק לדברים המצומצמים האלה: א. העציצים הצומחים בתוך הבית מותרים בהשקיה ובדברים שיש לעשות למען קיומם. ב. קניית עציצים חדשים - בעייתי, הן בשל העבודות שעושים בהן במשתלה, והן בשל תהליכים הלכתיים שונים הקשורים בהעברתם. בחנויות זה יותר קל, אבל למה לא לקנות את הכל לפני השמיטה, ולא להיכנס לספיקות. ג. פרחים תלויים במקורם. אם הם ממקום בו היה היתר מכירה - מותר. אינני יודע מה יהיה המצב לקראת השמיטה הקרובה. נראה
שאלה: נדר: לפני מספר שבועות התווכחתי עם בתי ואמרתי שלא אאשר יציאה שלה לטיול, מתוך כעסי, הוספתי שזה בגדר נדר. השאלה שלי האם אכן זה נחשב נדר? במידה וכן האם אני צריכה לעשות התרת נדרים? איך עושים? והאם מצב שבו כל נושא הטיול מתנהל בינה לבין אביה, כלומר הוא מאשר, משלם וכו ואני פסיבית, משחרר אותי מהנדר? לתשובתכם
תשובה: וברכת ד  כן, מכיוון שהאבא הוא המאשר ההאמירה שלך לא מועילה ולא מורידה. באופן כללי יש להשמר מנדרים ולומר רק בלא נדר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ציצית: רציתי לדעת מה המשמעות של הליכה עם ציצית ביום יום והאם צריך ללכת עם חוטיה גלויים? אם אפשר בקצרה את הליכות ההליכה עם ציצית.
תשובה: וברכת ד  עדיף ללכת עם צציות בחוץ. אצל בני ספרד יש שהכניסו, אבל בדור שלנו עדיף שיראו כל עמי הארץ את הציצית. סכום קצר להלכות ציצית בפניני הלכה של הרב מלמד שליט"א. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חופשה בתשעת הימים: אנו הורים לילד בעל צרכים מיוחדים אשר זקוק להשגחה צמודה בכל שעות היממה נוצרה הזדמנות אשר תאפשר לנו לצאת לחופשה קצרה ללא הילד אלא שהתאריכים בהם הדבר מתאפשר הם בתשעת הימים. יצויין גם שבנוסף למציאות היומיומית שלנו עברו עלינו מספר חודשים קשים במיוחד בשל העובדה שחמתי עברה ניתוח לב מסובך וקשה טהיתה מאושפזת תקופה ארוכה האם חופשה כזו אפשרית ובמידה וכן באיזה מגבלות?
תשובה: ב"ה, חשוב שתצאו לנופש, הדבר מותר, רק לא לכלול בנופש הופעות מוזיקליות כי שמיעת מוזיקה אסורה. כמו כן לנקוט משנה זהירות בדרכים ובמקומות הבילוי. דני ארגמן
שאלה: צלפים: רציתי לשאול לגבי דין ערלה בצמח הצלף, קודם כל האם שייך ערלה גם בניצני הפרחים לפני שנפתחים או רק בפירות, ואם כן אז מה הדין לגבי אותם שצומחים מאיליהם ברחבי העיר, האם יש להם דין עולה מאליו או לא. וכן לגבי חרקים בניצנים.
תשובה: בענין השאלה : מה הדין לגבי אותם שצומחים מאיליהם ברחבי העיר, האם יש להם דין עולה מאליו או לא. השו"ע ביור"ד ס  רצ"ד כותב- סעיף כג הנוטע אילן מאכל ואין דעתו לצורך אכילה, אלא להיות גדר לשדה או בשביל העצים לשרפן או לבנין, פטור. והוא שיהא ניכר שאינו לצורך אכילה, כגון אם הוא לשריפה שנטען רצופים ואינו מרחיק בין אילן לאילן כראוי, ואם הוא לבנין שמשפה הענפים כדי שיתעבו, ואם לגדר שהוא במקום שצריך לגדור, ואפילו אם צדו האחד בין פנימי בין חיצון בין תחתון בין עליון לצורך אחד מאלו, וצדו השני לאכול, את שלצורך אכילה חייב, והשאר פטור. ואם חשב עליו אחר כך לאכילה, חייב בערלה וברבעי, ומונין לו משעת נטיעה. אבל אם לא חשב עליו עד סוף שנה שלישית, אין בו דין רבעי, שאין דין רבעי בלא ערלה. ואם נטעו למאכל ואחר כך חשב עליו לאחד מאלו, חייב. מהתיאור שכתבת נראה שע"פ מה שכתוב כאן שאין בהם דין ערלה הימצאות חרקים משתנת ממקום למקום ומעונה לעונה ולכן אין אנו יכולים לתת תשובה ברורה. יש לבדוק בעין לפני השימוש.
שאלה: כועסת על ריבונו של עולם!: אני פשוט כועסת על אלוקים. אין לי דרך אחרת להסביר. אני מתוסכלת מעצם העובדה שאני כועסת. כבר יותר מחודש שאני לא מצליחה להתפלל, להודות, ולקיים את המצוות בשמחה. אני מאמינה גדולה ומעריצה של ריבונו של עולם! אבל כל החודש האחרון גדול ממני. הכרתי את אחד הנערים, ואת משפחתו. אני לא מצליחה להבין! מתוסכלת מהכעס! עוד שלושה שבועות אני מתחילה שירות. איך אפשר להתחיל עם כל הכעס טהתסכול הזה!?
תשובה: לך הרצח של שלשת הנערים מסמל בעבורינו איזה קיום של רוע מוחלט - רוע מזוקק, שאנחנו מרגישים חסרי אונים מולו אין ספק שהכעס והתסכול מובנים לחלוטין - איך רבונו של עולם מאפשר לרוע כזה להתקיים. אך זה יכול להיות שאנשים כל כך אכזרים ממשיכים בחייהם כאילו כלום, ואילו אנשים כל כך טהורים וצדיקים נופלים בידיהם? אין לנו כל הבנה וכל מושג מדוע רוע זה קיים, אבל מצד שני, יש לנו ידיעה ברורה שלרוע הזה אין קיום. במשך ההיסטוריה כמה וכמה פעמים הגתלה רוע כזה - החל מעמלק וכלה בנאצים ימ"ש וכולם ירדו מעל בימת ההיסטוריה. גם כיום, הטרור האיסלאמי הורס ופוגע בעצמו - כמו שאנחנו רואים בכל מדינות ערב שמסביבנו. אחרי כל הצרות וכל הקשיים - עם ישראל חי. השירות הלאומי שלך - זה חלק מהחיבור לעם ישראל, חיבור שהוא עמוק ונצחי והוא משהו הרבה יותר גדול והרבה יותר נשגב מכל רוע אחר שקיים במציאות. ככל שזוכרים ומעמיקים בזה, כך יותר קל להתמודד עם הקשיים הקיימים. חזקי ואמצי טוביה tsbias1 gmail.com
שאלה: קריאת שמע שעל המיטה: האם זה נכון שאחרי חצות הליל אין לקרוא את ברכת המפיל שבקריאת שמע שעל המיטה עם שם ה? מראש
תשובה: לגבי שאלתך האם יש לברך ברכת המפיל אחר חצות הלילה. זו שאלה שנחלקה בה הפוסקים. מנהג האשכנזים לברך ברכת המפיל גם אחר חצות, ואילו מנהג הספרדים יש שנהגו על פי הקבלה שלא לברך אחר חצות הלילה, ויש שנהגו לברך, כפי שיתבאר לקמן. וכך כתב הרב יעקב ששון (נכדו של הרב עובדיה יוסף) בהלכות שלו "הגאון רבי ישעיה באסן (מגדולי רבני איטליה, רבו של הרמח"ל) כתב בספרו שו"ת לחמי (סימן כא) שיש מי שרצה לומר שעל פי הסוד אין לברך ברכת המפיל כשהולך לישון אחר חצות הלילה, אבל אין האמת כן, אלא צריך לברך המפיל בכל זמן שהולך לישון בלילה. אלא שכמה מרבותינו המקובלים כתבו שעל פי הקבלה אין לברך ברכה זו אחר חצות הלילה, וכן הסכים להלכה רבינו יוסף חיים מבבל, בשו"ת רב פעלים (סוד ישרים סי  יד). וכן כתב בספר חסד לאלפים, שמנהג החסידים המקובלים בירושלים ת"ו (תבנה ותכונן), שלא לברך המפיל אחר חצות הלילה. וכן כתבו עוד רבים מחכמי ירושלים. הלכך, כיון שהמנהג בזה אינו פשוט כדעת מרן השלחן ערוך, ועוד שיש בזה מחלוקת, ובברכות אנו נוקטים בדרך כלל על פי הכלל "ספק ברכות להקל", לכן כתב מרן הרב עובדיה יוסף (שליט"א), שכדי לחוש לדברי המקובלים (כשהולך לישון אחר חצות הלילה), יברך ברכת המפיל בלא שם ומלכות, ויהרהר שם ומלכות בלבו, ודיו בכך. והנה כל זאת כתבנו לפי שמה שנתבאר בספרי מרן שליט"א בכמה מקומות. אולם למעשה יש לציין, כי מנהג מרן שליט"א עצמו, להתעלם משיטת רבותינו המקובלים בענין זה, והוא הולך על פי דרך הפסקנים, שמברכים אף אחר חצות הלילה ברכת המפיל בשם ומלכות. וכן הורה למעשה לבנו הרה"ג רבי דוד יוסף שליט"א, שיכתוב בספרו הלכה ברורה, כי למעשה לדעתו יש לברך אפילו אחר חצות הלילה, בשם ומלכות." המקור לציטוט: ולכן למעשה גם לספרדים ראוי שיברכו עם שם ה  אף אחר חצות הלילה.
שאלה: תספורת לחייל בשלושת השבועות: אני חייל מילואים וגוייסתי בצו 8 עבור המבצע הנוכחי. עד שלושת השבועות לא הצלחתי להסתפר וכעת כמות השיער בראש ועל הפנים מקשה מעט על התפקוד (לחבוש קסדה למשל). האם מותר להקל בנידון ולהסתפר? מראש, משה
שאלה: וויהי ערב ויהי בוקר" איך זה?: בסיפור הבריאה כתוב: "ויהי ערב ויהי בוקר יום אחד. שני. שלישי." השאלה שלי: כיצד יש ערב ובוקר בימים ראשון - שלישי אם המאורות נבראו רק ביום הרביעי?
תשובה: שאלת שאלה נפלאה מאד - כל הכבוד ששמת לב. באמת כל המושג של  ערב ובוקר  בסיפור הבריאה אינו כפשוטו אלא הכונה שהבריאה התחלקה ל6 יחידות, ששה שלבים והתורה מפרטת את השלבים האלו. לנו, כבני אדם, קשה להבין את ענין השלבים בדברים כל כך עמוקים ולכן התורה בוחרת את לשון היום והלילה. כך אפילו ילד בגן יודע  מה ברא ה  ביום הראשון. טוביה tsbias1 gmail.com
שאלה: לא מצליח להתפלל בכוונה: הרב ברצוני להתחזק בנושא התפילה אבל אינני מצליח להתפלל בכוונה. מה אני יכול לעשות? אשמח לקבל תשובה
תשובה: חבר יקר וחביב. איזה כיף לקבל שאלה כל כך נפלאה וטובה. בכל דבר בחיים (כמעט) הכלל הוא - ללכת  לאט אבל בטוח. להתחיל להתכוון בכל התפילה בבת אחת זה מאד קשה. גם תלמידי חכמים גדולים מתקשים בכך. אבל אפשר להתחיל בקטע אחד בתפילה - תנסה מכל התפילה לבחור קטע אחד שבו אתה מתכוון. אחרי שבחרת אותו - תנסה ללמוד את המשמעות שלו - את פירוש המילים ואז תוכל לכוון בו בצורה יותר טובה למשל - אתה יכול לבחור את ברכת  רפאנו  ולכוון על רפואת כל החולים. תלמד היטב את הברכה הזו, ותסמן לך בסידור סימון בולט שכשאתה מגיע לברכה הזו אתה נעצר ואומר אותה בכונה ולאט מילה מילה. אחרי זמן מה, תוכל להוסיף ברכה נוספת וכן הלאה מה דעתך? טוביה tsbas1 Gmail.com
שאלה: achgh,: האם רוב האבטיחים מגודלים על ידי יהודים, או בחממות, או לפחות מגדליהם מבצעים היתר מכירה. הנפק"מ לענין שביעית ומעשרות, לשיטת הרב עובדיה (יבי"א, ח"י), שכאשר הרוב מותר, יש לסמוך על עדותו של המוכר. מראש
תשובה: בלא שום קשר לסברות ולפסק שכתב הרה"ג הרב עובדיה יוסף זצ"ל. לע"ד אין כאן שום עדות כי למוכרים אין שום מושג מאיפה הסחורה מגיעה. והוכחה לכך היא: תשאל מוכר מהיכן הפירות והירקות והוא יגיד לך שזה מחברת תנובה. ואם תעיין כאן תראה שתנובה אינה עוסקת בשיווק פירות וירקות כבר כ10 שנים. וגם אם תשאל אותו לגבי "ערלה" הוא יאמר לך שאין מה לדאוג כי הם מקפידים להפריש גם ערלה. ולכן ראוי ונכון לרכוש פירות עץ רק במקום עם תעודת כשרות למהדרין. אפשר לרכוש ירקות בכל מקום ואם אין תעודת כשרות מהדרין אז יש להפריש תרומות ומעשרות בלא ברכה. וליתר הרחבה על הנושא של נאמנות של בעלי עסקים עיין